Իսկ թէ ինչպիսի՞ յառաջընթաց պէտք է տեսնել իր գործերուն մէջ, բաղդատմամբ անցեալի ստեղծագործութիւններուն, կամ՝ արդեօք արարուած գեղանկար մը լիովին կ՛արտայայտէ՞ ի սկզբանէ մտածուած-զգացուածը, Սեւակ կը պատասխանէ մօտաւորապէս հետեւեալ ձեւով. պաստառի մը լրումը բաւարարութեան մը լիութիւնը կը կազմէ, թէեւ միշտ ալ կարելի է կէտ մը, գիծ մը կամ տարր մը աւելցնել աւարտուն գործի մը վրայ։ Իւրաքանչիւր գործ նոր փորձառութիւն կը շնորհէ, ճամբայ բանալով յաջորդներուն։